Ericu950/Stoicheia-meter-silver huggingface dataset:
τὰς γὰρ μισθαρνούσας ἐπὶ τῇ ὥρᾳ τοῦ σώματος ἰδεῖν ἔστι περιεχομένας τῶν ἐραστῶν ὡς δὴ σφόδρα φιλούσας  φιλοῦσι δὲ οὐκ ἐκείνους , ἀλλ  ἑαυτὰς καὶ τοῖς καθ ἑκάστην ἡμέραν λήμμασιν ἐπικεχήνασι  , τούς τε κόλακας ἄλεκτον μὲν ἔστιν ὅτε μῖσος πρὸς τοὺς θεραπευομένους φυλάττοντας , ὀψοφαγίαν δὲ καὶ λαιμαργίαν ἀγαπῶντας , ὑφ ὧν ἀναπείθονται τοὺς χορηγοὺς τῶν ἀμέτρων ἐπιθυμιῶν περιέπειν 0 .
τὸ δὲ τῆς ἀκιβδηλεύτου φιλίας δένδρον ἀποσεισάμενον καὶ μεθέμενον ταῦτα καρπὸν τοῖς χρησομένοις ὠφελιμώτατον οἴσει , τὸ ἀδέκαστον .
εὔνοια γάρ ἐστι βούλησις τοῦ τῷ πλησίον εἶναι τὰ ἀγαθὰ αὐτοῦ χάριν ἐκείνου .
αἱ δέ γε χαμαιτύπαι καὶ οἱ κόλακες αὑτῶν ἕνεκα σπουδάζουσιν , αἱ μὲν τοῖς ἐρασταῖς , οἱ δὲ τοῖς κολακευομένοις τὰ ἀγαθὰ προσάγειν 0 .
τὰς οὖν εἰρωνείας καὶ γοητείας καθάπερ ἐπιφυομένας κῆρας τῷ φιλίας φυτῷ περικοπτέον .
ἱερουργίαι γε μὴν καὶ ἡ περὶ τὰς θυσίας ἁγιστεία βλάστημα κάλλιστον , ἀλλὰ παραναπέφυκεν αὐτῷ κακόν , δεισιδειμονία , ἣν πρὶν χλοῆσαι λυσιτελὲς ἐκτεμεῖν 0 .
ἔνιοι γὰρ ᾠήθησαν τὸ βουθυτεῖν εὐσέβειαν εἶναι , καὶ ἐξ ὧν ἂν κλέψωσιν ἢ ἀρνήσωνται ἢ χρεωκοπήσωσιν ἢ ἁρπάσωσιν ἢ λεηλατήσωσι μοίρας ἀπονέμουσι τοῖς βωμοῖς , οἱ δυσκάθαρτοι , τὸ μὴ δοῦναι δίκην ἐφ οἷς ἐξήμαρτον ὤνιον εἶναι νομίζοντες .
ἀλλὰ γάρ , εἴποιμ ἂν αὐτοῖς , ἀδέκαστόν ἐστιν , ὦ οὗτοι , τὸ θεοῦ δικαστήριον , ὡς τοὺς μὲν γνώμῃ κεχρημένους ὑπαιτίῳ , κ ἂν καθ  ἅπασαν ἡμέραν ἑκατὸν βόας ἀνάγωσιν , ἀποστρέφεσθαι , τοὺς δ ἀνυπαιτίους , κ ἂν μηδὲν θύωσι τὸ παράπαν , ἀποδέχεσθαι .
βωμοῖς γὰρ ἀπύροις , περὶ οὓς ἀρεταὶ χορεύουσι , γέγηθεν ὁ θεός , ἀλλ οὐ πυρὶ πολλῷ φλέγουσιν , ὅπερ αἱ τῶν ἀνιέρων ἄθυτοι θυσίαι συνανέφλεξαν ὑπομιμνῄσκουσαι τὰς ἑκάστων ἀγνοίας τε καὶ διαμαρτίας ·
καὶ γὰρ εἶπέ που Μωυσῆς θυσίαν „ ἀναμιμνῄσκουσαν ἁμαρτίαν “  Num .
πάντ  οὖν τὰ τοιαῦτα μεγάλης γιγνόμενα ζημίας αἴτια χρὴ περιαιρεῖν καὶ ἀποκόπτειν ἑπομένους τῷ χρησμῷ , ἐν ᾧ διείρηται περιαιρεῖν τὴν ἀκαθαρσίαν ξύλου τοῦ φυτευθέντος ἐδωδίμου .
ἀλλ ἡμεῖς μὲν οὐ δὲ διδασκόμενοι πρὸς εὐμάθειαν ἐπιδίδομεν ·
ἔνιοι δὲ αὐτοδιδάκτῳ τῇ φύσει χρησάμενοι τ ἀγαθὸν ἐξέδυσαν τῶν ἐνειλημμένων βλαβῶν , καθάπερ ὁ ἀσκητὴς ἐπίκλην Ἰακώβ 0 ·
οὗτος γὰρ „ ῥάβδους ἐλέπισε λεπίσματα λευκὰ περισύρων τὸ χλωρόν “  Gen .
30 , 37  , ἵνα τῆς ἐν μέσοις ποικιλίας σκοταίοις καὶ ζοφεροῖς πανταχοῦ ἀναιρεθείσης τὸ μὴ τέχνῃ ποικιλλόμενον , φύσει δὲ γεννώμενον ἀδελφὸν αὐτῆς λευκὸν εἶδος ἀναδειχθῇ .
παρὸ καὶ ἐν τῷ περὶ τῆς λέπρας τεθέντι νόμῳ διείρηται τὸν μηκέτι διηνθισμένον ποικιλίᾳ χρωμάτων ὅλον δὲ λευκωθέντα δι ὅλων ἀπὸ κεφαλῆς ἄκρας ἕως ποδῶν ἐσχάτων καθαρὸν εἶναι  Lev .
13  , ἵνα κατὰ τὴν ἀπὸ τοῦ σώματος μετάβασιν τὸ ποικίλον καὶ πανοῦργον καὶ ἀντιρρέπον καὶ ἐπαμφοτερίζον τῆς διανοίας μεθέμενοι πάθος τὸ ἀποίκιλον καὶ ἀνενδοίαστον ἀληθείας ἁπλοῦν χρῶμα δεξώμεθα .
τὸ μὲν οὖν τὸ ξύλον φάσκειν περικαθαίρεσθαι λόγον ἔχει βεβαιούμενον ἀληθείᾳ , τὸ δὲ τὸν καρπὸν οὐ πάνυ τῷ ἐναργεῖ πεπίστωται ·
σῦκα γὰρ ἢ σταφυλὴν ἢ συνόλως καρπὸν οὐδεὶς γεωργῶν περικαθαίρει .
καὶ μήν φησί γε ·
„ ὁ καρπὸς αὐτοῦ τρία ἔτη ἔσται ἀπερικάθαρτος , οὐ βρωθήσεται “ , ὡς εἰωθότος δήπου περικαθαίρεσθαι ἀεί .
λεκτέον οὖν , ὅτι καὶ τοῦθ ἕν ἐστι τῶν ἐν ὑπονοίαις ἀποδιδομένων , τοῦ ῥητοῦ μὴ σφόδρα συνᾴδοντος .
ἡ δὲ λέξις ἐστὶν ἀμφίβολος ·
δηλοῖ γὰρ ἓν μέν τι τοιοῦτον „ ὁ καρπὸς αὐτοῦ τρία ἔτη ἔσται “ , εἶτα ἰδίᾳ τὸ „ ἀπερικάθαρτος οὐ βρωθήσεται “ , ἕτερον δὲ „ ὁ καρπὸς αὐτοῦ τρία ἔτη ἔσται ἀπερικάθαρτος “ , ἔπειθ οὕτως „ οὐ βρωθήσεται 0 .
“ κατὰ μὲν οὖν τὸ πρότερον σημαινόμενον ταῦτα ἄν τις ἐκδέξαιτο ·
τῶν τριῶν ἐτῶν ἀντὶ τοῦ τριμεροῦς χρόνου παραλαμβανομένων , ὃς εἰς τὸν παρεληλυθότα καὶ ἐνεστῶτα καὶ μέλλοντα τέμνεσθαι πέφυκεν , ὁ τῆς παιδείας καρπὸς ἔσται καὶ ὑποστήσεται καὶ μενεῖ σῷος κατὰ πάντα τὰ χρόνου τμήματα , ἴσον τῷ δι αἰῶνος φθορὰν μὴ δεχόμενος ·
ἄφθαρτος γὰρ ἡ τοῦ ἀγαθοῦ φύσις 0 .
„ ἀπερικάθαρτος δὲ καρπὸς οὐ βρωθήσεται “ , παρόσον οἱ μὲν κεκαθαρμένοι καὶ ὑγιαίνοντες ἀστεῖοι λόγοι ψυχὴν τρέφουσι καὶ νοῦν αὔξουσιν , οὐ τρόφιμοι δέ εἰσιν οἱ ἐναντίοι νόσον καὶ φθορὰν ἐπιπέμποντες αὐτῇ .
κατὰ δὲ τὸ ἕτερον σημαινόμενον ὥσπερ ἀναπόδεικτος λέγεται διχῶς , ὅ τε δυσκόλως ἀργαλεότητος ἕνεκα ἐπιδεικνύμενος καὶ ὁ ἐνθένδε γνώριμος ἐξ αὑτοῦ , τὸ σαφὲς οὐκ ἐκ τῆς ἑτέρου μαρτυρίας , ἀλλ  ἐκ τῆς ἐμφαινομένης ἐναργείας αὐτῷ πιστούμενος , ᾧ πρὸς τοὺς συλλογιστικοὺς εἴωθεν ἡ διαλεκτικὴ λόγους χρῆσθαι , οὕτως ἀπερικάθαρτος καρπὸς ὅ τε δεόμενος καθάρσεως καὶ μὴ κεκαθαρμένος , καὶ ὁ τηλαυγέστατος 0 1 2 .
τοιοῦτός ἐστιν ὁ παιδείας καρπὸς τρία ἔτη , τουτέστι τὸν τριμερῆ χρόνον , τὸν σύμπαντα αἰῶνα , καθαρώτατος καὶ διαυγέστατος , ὑπ  οὐδενὸς βλαβεροῦ συσκιαζόμενος , λουτρῶν καὶ περιρραντηρίων ἢ συνόλως ἑτέρου τινὸς τῶν εἰς κάθαρσιν τεινόντων οὐδαμῇ οὐδαμῶς χρεῖος ὤν .
„ τῷ δὲ ἔτει “ φησί „ τῷ τετάρτῳ ἔσται πᾶς ὁ καρπὸς αὐτοῦ ἅγιος , αἰνετὸς τῷ κυρίῳ “ .
τὸν τέσσαρα ἀριθμὸν πολλαχοῦ μὲν τῆς νομοθεσίας , μάλιστα δὲ ἐν τῷ καταλόγῳ τῆς τοῦ παντὸς γενέσεως , ἀποσεμνύνειν ἔοικεν ὁ προφητικὸς λόγος ·
τὸ γὰρ αἰσθητὸν καὶ τίμιον φῶς , τὸ καὶ ἑαυτοῦ καὶ τῶν ἄλλων σαφέστατον γνώρισμα , καὶ τοὺς τοκέας αὐτοῦ ἥλιον καὶ σελήνην καὶ τὸν ἱερώτατον χορὸν τῶν ἀστέρων , οἳ νύκτα τε καὶ ἡμέραν , ἔτι τε μῆνας καὶ ἐνιαυτοὺς ἀνατολαῖς καὶ δύσεσιν ἐπεράτωσαν ἀριθμοῦ τε φύσιν ἀνέδειξαν , οἷς τὸ μέγιστον ψυχῆς ἀγαθὸν ἀνάκειται , ἡμέρᾳ τετάρτῃ φησὶ δημιουργηθῆναι  Gen .
διαφερόντως δὲ καὶ νῦν αὐτὸν ἐκτετίμηκεν , οὐκ ἐν ἑτέρῳ χρόνῳ τὸν τῶν δένδρων καρπὸν ἀναθεὶς τῷ θεῷ ἢ ἐνιαυτῷ τῆς φυτείας τετάρτῳ .
λόγον γὰρ καὶ φυσικώτατον καὶ ἠθικώτατον ἔχει ·
τάς τε γοῦν τοῦ παντὸς ῥίζας , ἐξ ὧν ὁ κόσμος , τέτταρας εἶναι συμβέβηκε , γῆν , ὕδωρ , ἀέρα , πῦρ , καὶ τὰς ἐτησίους ὥρας ἰσαρίθμους , χειμῶνα καὶ θέρος καὶ τὰς μεθορίους , ἔαρ τε καὶ μετόπωρον 0 .
πρεσβύτατός τε αὖ τετραγώνων ὁ ἀριθμὸς ὢν ἐν ὀρθαῖς γωνίαις , ὡς τὸ κατὰ γεωμετρίαν δηλοῖ σχῆμα , ἐξετάζεται ·
αἱ δ εἰσὶν ὀρθότητος λόγου σαφῆ δείγματα , πηγὴ δὲ ἀέναος ἀρετῶν ὁ ὀρθὸς λόγος 0 .
ἀνάγκη μέντοι τὰς τοῦ τετραγώνου πλευρὰς ἴσας εἶναι 0 ·
δικαιοσύνην δὲ ἰσότης τὴν ἔξαρχον καὶ ἡγεμονίδα τῶν ἀρετῶν ἔτεκεν ·
ὥστε ἰσότητος καὶ δικαιοσύνης καὶ πάσης ἀρετῆς χωρὶς τῶν ἄλλων ἐπιδείκνυται τὸν ἀριθμὸν εἶναι σύμβολον .
καλεῖται δ ἡ τετρὰς καὶ „ πᾶς “ , ὅτι τοὺς ἄχρι δεκάδος καὶ αὐτὴν δεκάδα περιέχει δυνάμει .
ὅτι μὲν οὖν τοὺς πρὸ αὐτῆς , παντί τῳ δῆλον 0 1 ·
ὅτι δὲ καὶ τοὺς μετ αὐτήν , ἐξ ἐπιλογισμοῦ ῥᾴδιον ἰδεῖν  ἐν ἀριθμῷ μὲν ἕξ  0 1 ·
ἕν , δύο , τρία , τέτταρα συντιθέντες ὃ ἠποροῦμεν εὑρήσομεν .
ἐκ μὲν γὰρ ἑνὸς καὶ τεττάρων πεντὰς ἔσται , ἐκ δὲ δυεῖν καὶ τεττάρων ἑξάς , ἑβδομὰς δὲ ἐκ τριῶν καὶ τεττάρων 0 1 ·
καὶ κατὰ τὴν διπλῆν σύνθεσιν ἐξ ἑνὸς καὶ τριῶν καὶ τεττάρων ὀγδοάς , καὶ πάλιν ἐκ δυεῖν καὶ τριῶν καὶ τεττάρων ὁ ἐννέα ἀριθμός , δεκὰς δὲ ἐκ πάντων 0 1 2 ·
ἓν γὰρ καὶ δύο καὶ τρία καὶ τέτταρα δέκα γεννᾷ .
διὰ τοῦτο καὶ Μωυσῆς εἶπεν , ὅτι „ ἔτει τῷ τετάρτῳ ἔσται πᾶς ὁ καρπὸς αὐτοῦ ἅγιος “ ·
ἄρτιον γὰρ καὶ ὁλόκληρον καὶ πλήρη , ὡς καὶ σύμπαντα , ὡς τύπῳ φάναι , λόγον ἔχει , διὰ τὸ δεκάδα , ἣν τετρὰς ἐγέννησε , πρῶτον καμπτῆρα τῶν ἀπὸ μονάδος συντιθεμένων ἀριθμῶν ἑστάναι ·
δεκὰς δὲ καὶ τετρὰς „ πᾶς “ ἐν ἀριθμοῖς εἶναι λέγεται , ἀλλὰ δεκὰς μὲν ἀποτελέσματι , τετρὰς δὲ δυνάμει 0 1 .
τόν τε παιδείας καρπὸν οὐ μόνον ἅγιον , ἀλλὰ καὶ αἰνετὸν εἶναί φησι προσηκόντως ·
ἑκάστη μέν γε τῶν ἀρετῶν ἐστι χρῆμα ἅγιον , εὐχαριστία δὲ ὑπερβαλλόντως 0 ·
θεῷ δὲ οὐκ ἔνεστι γνησίως εὐχαριστῆσαι δι  ὧν νομίζουσιν οἱ πολλοὶ κατασκευῶν ἀναθημάτων θυσιῶν  οὐ δὲ γὰρ σύμπας ὁ κόσμος ἱερὸν ἀξιόχρεων ἂν γένοιτο πρὸς τὴν τούτου τιμήν  , ἀλλὰ δι ἐπαίνων καὶ ὕμνων , οὐχ οὓς ἡ γεγωνὸς ᾄσεται φωνή , ἀλλὰ οὓς ὁ ἀειδὴς καὶ καθαρώτατος νοῦς ἐπηχήσει καὶ ἀναμέλψει .
παλαιὸς γοῦν ᾄδεται λόγος ὑπὸ μὲν σοφῶν εὑρεθείς , μνήμῃ δέ , οἷα φιλεῖ , κατὰ διαδοχὰς παραδοθεὶς τοῖς μετέπειτα , οὐ δὲ τὰς ἀεὶ παιδείας λίχνους ἡμετέρας παρῆλθεν ἀκοάς .
ἡνίκα , φασί , τὸν σύμπαντα κόσμον ὁ ποιητὴς ἐτελεσφόρησεν , ἑνὸς τῶν ὑποφητῶν ἐπύθετο , εἴ τι ποθεῖ μὴ γενόμενον τῶν ὅσα κατὰ γῆς καὶ καθ ὕδατος ἢ ὅσα κατὰ τὴν μετάρσιον ἀέρος ἢ τὴν ἐσχάτην τοῦ παντὸς φύσιν οὐρανοῦ γέγονεν 0 .
ὁ δὲ ἀπεκρίνατο τέλεια μὲν καὶ πλήρη πάντα διὰ πάντων εἶναι , ἓν δὲ μόνον ζητεῖν , τὸν ἐπαινέτην αὐτῶν λόγον , ὃς τὰς ἐν πᾶσι καὶ τοῖς βραχυτάτοις καὶ ἀφανεστάτοις δοκοῦσιν ὑπερβολὰς οὐκ ἐπαινέσει μᾶλλον ἢ ἐξαγγελεῖ ·
τὰς γὰρ διηγήσεις τῶν τοῦ θεοῦ ἔργων αὐταρκέστατον ἐκείνων ἔπαινον εἶναι , προσθήκης οὐδεμιᾶς ἔξωθεν εἰς κόσμον δεομένων , ἀλλὰ τὸ ἀψευδὲς τῆς ἀληθείας τελειότατον ἐχόντων ἐγκώμιον .
ἀκούσαντα δὲ τὸν πατέρα τοῦ παντὸς τὸ λεχθὲν ἐπαινέσαι , καὶ οὐκ εἰς μακρὰν τὸ πάμμουσον καὶ ὑμνῳδὸν ἀναφανῆναι γένος ἐκ μιᾶς δὴ τῶν περὶ αὐτὸν δυνάμεων παρθένου Μνήμης , ἣν Μνημοσύνην παρατρέποντες οἱ πολλοὶ τ οὔνομα καλοῦσιν 0 .
ὁ μὲν οὖν τῶν παλαιῶν μῦθος ὧδε ἔχει .
ἑπόμενοι δὲ ἡμεῖς αὐτῷ λέγομεν , ὅτι οἰκειότατόν ἐστιν ἔργον θεῷ μὲν εὐεργετεῖν , γενέσει δὲ εὐχαριστεῖν μηδὲν ἔξω τούτου πλέον τῶν εἰς ἀμοιβὴν ἀντιπαρασχεῖν δυναμένῃ ·
ὃ γὰρ ἂν θελήσῃ τῶν ἄλλων ἀντιχαρίσασθαι , τοῦθ εὑρήσεται τοῦ πάντα πεποιηκότος ἀλλ οὐ τῆς κομιζούσης φύσεως κτῆμα ἴδιον .
μαθόντες οὖν , ὡς ἓν ἔργον ἡμῖν ἐπιβάλλει μόνον ἐν τοῖς πρὸς τιμὴν θεοῦ , τὸ εὐχάριστον , τοῦτο ἀεὶ καὶ πανταχοῦ μελετῶμεν διὰ φωνῆς καὶ διὰ γραμμάτων ἀστείων καὶ μηδέποτε ἐπιλείπωμεν μή τε λόγους ἐγκωμιαστικοὺς μή τε ποιήματα συντιθέντες , ἵνα καὶ ἐμμελῶς καὶ χωρὶς μέλους καὶ καθ ἑκατέραν φωνῆς ἰδέαν , ᾗ τὸ λέγειν καὶ τὸ ᾄδειν ἀποκεκλήρωται , ὅ τε κοσμοποιὸς καὶ ὁ κόσμος γεραίρηται , „ ὁ μέν “ , ὡς ἔφη τις , „ ἄριστος τῶν αἰτίων , ὁ δὲ τελειότατος τῶν γεγονότων “ 0 1 2 .
ἐπειδὰν οὖν ἔτει καὶ ἀριθμῷ τετάρτῳ πᾶς ὁ ψυχῆς ἀφιερωθῇ καρπός , τῷ πέμπτῳ τὴν ἀπόλαυσιν καὶ χρῆσιν ἡμεῖς αὐτοὶ σχήσομεν .
„ ἐν τῷ ἔτει τῷ πέμπτῳ φάγεσθε τὸν καρπόν “ , ἐπειδὴ τὸ γεγονὸς τοῦ πεποιηκότος ὕστερον ἐν ἅπασιν ἐξετάζεσθαι νόμος φύσεως ἀνεπίληπτος , ὥστε κ ἄν , εἰ τῶν δευτερείων ἀντιλαμβανοίμεθα , καὶ θαυμαστὸν ἡγεῖσθαι 0 .
καὶ διὰ τοῦτο μέντοι τὸν καρπὸν τοῦ πέμπτου ἡμῖν ἀνατίθησιν , ὅτι αἰσθήσεως πεντὰς ἀριθμὸς οἰκεῖος καί , εἰ δεῖ τ ἀληθὲς εἰπεῖν , τὸ τρέφον τὸν νοῦν ἡμῶν ἐστιν αἴσθησις , ἢ δι ὀφθαλμῶν τὰς χρωμάτων καὶ σχημάτων ποιότητας εὐτρεπίζουσα ἢ δι ὤτων παντοδαπὰς τὰς τῶν φωνῶν ἰδιότητας ἢ διὰ μυκτήρων ὀσμὰς ἢ χυλοὺς διὰ στόματος ἢ μαλακότητας εὐενδότους καὶ σκληρότητας ἀντιτύπους ἢ λειότητας καὶ τραχύτητας , ψυχρότητάς τε αὖ καὶ θερμότητας διὰ τῆς ἀνὰ πᾶν τὸ σῶμα σκιδναμένης δυνάμεως ἣν ἔθος ὀνομάζειν ἁφήν 0 .
τῶν δὲ εἰρημένων παράδειγμα σαφέστατον οἱ Λείας υἱοί , τῆς ἀρετῆς , οὐχ ἅπαντες , ἀλλὰ τέταρτός τε καὶ πέμπτος 0 1 .
ἐπὶ μὲν γὰρ τοῦ τετάρτου φησὶ Μωυσῆς , ὅτι „ ἔστη τοῦ τίκτειν “  Gen .
29 , 35  , καλεῖται δὲ Ἰούδας , ὃς ἑρμηνεύεται κυρίῳ ἐξομολόγησις .
τὸν δὲ πέμπτον Ἰσσάχαρ προσαγορεύει , μισθὸς δὲ μεταληφθεὶς καλεῖται .
καὶ τεκοῦσα τὸν τρόπον τοῦτον ἡ ψυχὴ ὃ ἔπαθεν εὐθὺς ἐξελάλησεν ·
„ ἐκάλεσε “ γάρ φησι „ τὸ ὄνομα αὐτοῦ Ἰσσάχαρ , ὅ ἐστι μισθός “  Gen .
οὐκοῦν Ἰούδας ὁ εὐλογῶν τὸν θεὸν νοῦς καὶ τὰς εἰς αὐτὸν εὐχαρίστους ὑμνῳδίας ἀπαύστως μελετῶν αὐτὸς ὁ πρὸς ἀλήθειαν „ ἅγιος καὶ αἰνετὸς καρπὸς “ ἦν , οὐχ ὑπὸ γῆς δένδρων , ἀλλ ὑπὸ φύσεως λογικῆς καὶ σπουδαίας ἐνεχθείς .
παρὸ καὶ ἡ τεκοῦσα αὐτὸν φύσις „ στῆναι “ λέγεται „ τοῦ τίκτειν “ , ἐπεὶ καὶ πῇ τράπηται οὐκ εἶχεν ἔτι , πρὸς τὸν τελειότητος ὅρον ἐλθοῦσα ·
τῶν γὰρ ἀποκυηθέντων κατορθωμάτων ἁπάντων ἄριστον καὶ τελειότατον γέννημα ὁ εἰς τὸν πατέρα τοῦ παντὸς ὕμνος 0 .
ὁ δὲ πέμπτος υἱὸς τῆς κατὰ τὸν πέμπτον ἐνιαυτὸν τῶν φυτευθέντων ἀδιαφορεῖ χρήσεως 0 ·
ὅ τε γὰρ γεωπόνος μισθὸν τρόπον τινὰ λαμβάνει παρὰ τῶν δένδρων ἔτει πέμπτῳ καὶ τὸ τῆς ψυχῆς γέννημα Ἰσσάχαρ  ὃς  μισθὸς ἐκαλεῖτο , καὶ σφόδρα εἰκότως , μετὰ τὸν εὐχάριστον Ἰούδαν ἀποκυηθείς 0 ·
τῷ γὰρ εὐχαρίστῳ μισθὸς αὐτὸ τὸ εὐχαριστεῖν αὐταρκέστατος 0 .
οἱ μὲν οὖν τῶν δένδρων καρποὶ γεννήματα λέγονται τῶν ἐχόντων , ὁ δὲ παιδείας καὶ φρονήσεως οὐκέτι ἀνθρώπου , μόνου δέ , ὥς φησι Μωυσῆς , τοῦ πανηγεμόνος 0 1 ·
εἰπὼν γὰρ „ τὰ γεννήματα αὐτοῦ “ ἐπιφέρει ·
„ ἐγώ εἰμι κύριος ὁ θεὸς ὑμῶν “ , ἐναργέστατα παριστὰς ὅτι οὗ τὸ γέννημα καὶ ὁ τῆς ψυχῆς καρπός , εἷς ἐστιν ὁ θεός .
τούτῳ καὶ παρά τινι τῶν προφητῶν χρησθὲν συνᾴδει τόδε ·
„ ἐξ ἐμοῦ ὁ καρπός σου εὕρηται .
συνετὸς καὶ γνώσεται αὐτά “  Hos .
οὐ γὰρ παντὸς ἀλλὰ μόνου σοφοῦ τὸ γνῶναι , τίνος ὁ διανοίας καρπός ἐστι 0 .
περὶ μὲν οὖν γεωργίας τῆς πρεσβυτάτης καὶ ἱερωτάτης , ᾗ τὸ αἴτιον πρὸς τὸν κόσμον , τὸ παμφορώτατον φυτῶν , χρῆται , καὶ περὶ τῆς ἑπομένης , ἣν ὁ ἀστεῖος ἐπιτηδεύει , καὶ περὶ τῆς φερομένης τετράδος τῶν ἄθλων , καὶ ἃ κατὰ προστάξεις καὶ ὑφηγήσεις νόμων συνεκροτεῖτο , ὡς οἷόν τε ἦν εἴπομεν 0 .
τὴν δὲ τοῦ δικαίου Νῶε ἀμπελουργικήν , εἶδος γεωργικῆς οὖσαν , ἐπισκεψώμεθα .
λέγεται γὰρ ὅτι „ ἤρξατο Νῶε ἄνθρωπος εἶναι γεωργὸς γῆς ·
καὶ ἐφύτευσεν ἀμπελῶνα , καὶ ἔπιε τοῦ οἴνου , καὶ ἐμεθύσθη “  Gen .
οὐκοῦν τὸ μέθης φυτὸν ἐξεργάζεται τεχνικῶς καὶ ἐπιστημόνως ὁ δίκαιος τῶν ἀφρόνων ἄτεχνον καὶ πλημμελῆ ποιουμένων αὐτοῦ τὴν ἐπιστασίαν , ὥστε ἀναγκαῖον τὰ προσήκοντα περὶ μέθης εἰπεῖν 0 ·
εὐθὺς γὰρ εἰσόμεθα καὶ τὴν δύναμιν τοῦ παρέχοντος αὐτῇ τὰς ἀφορμὰς φυτοῦ .
τὰ μὲν οὖν εἰρημένα τῷ νομοθέτῃ περὶ μέθης εἰσόμεθα ἐπ ἀκριβείας αὖθις , νυνὶ δὲ ἐξερευνήσωμεν ὅσα καὶ τοῖς ἄλλοις ἔδοξεν .
ἐσπουδάσθη δὲ παρὰ πολλοῖς τῶν φιλοσόφων ἡ σκέψις οὐ μετρίως .
προτείνεται δὲ οὕτως , εἰ μεθυσθήσεται ὁ σοφός .
ἔστι τοίνυν τὸ μεθύειν διττόν , ἓν μὲν ἴσον τι τῷ οἰνοῦσθαι , ἕτερον δὲ ἴσον τῷ ληρεῖν ἐν οἴνῳ 0 .
τῶν δὲ ἐπιχειρησάντων τῇ προτάσει οἱ μὲν ἔφασαν μή τε ἀκράτῳ πλείονι χρήσεσθαι τὸν σοφὸν μή τε ληρήσειν ·
τὸ μὲν γὰρ ἁμάρτημα , τὸ δὲ ἁμαρτήματος εἶναι ποιητικόν , ἑκάτερον δὲ ἀλλότριον κατορθοῦντος 0 1 2 ·
οἱ δὲ τὸ μὲν οἰνοῦσθαι καὶ σπουδαίῳ προσῆκον ἀπεφήναντο , τὸ δὲ ληρεῖν ἀνοίκειον 0 ·
τὴν γὰρ ἐν αὐτῷ φρόνησιν ἱκανὴν εἶναι τοῖς βλάπτειν ἐπιχειροῦσιν ἀντιστατῆσαι καὶ τὸν ἐπὶ τὴν ψυχὴν νεωτερισμὸν αὐτῶν καθελεῖν ·
δύναμιν δὲ περιβεβλῆσθαι φρόνησιν παθῶν σβεστήριον εἴ τε ὑπὸ φλεγμαίνοντος ἔρωτος οἴστρων ἀνερριπισμένων εἴ τε ὑπὸ πολλοῦ καὶ ζέοντος ἐξημμένων οἴνου , δι  ἣν ὑπεράνω στήσεται 0 1 ·
ἐπεὶ καὶ τῶν κατὰ ποταμοῦ βαθέος ἢ θαλάττης δυομένων οἱ μὲν ἄπειροι τοῦ ναυτίλλεσθαι διαφθείρονται , οἱ δὲ τοῦ πράγματος ἐπιστήμονες τάχιστα διασῴζονται ·
καὶ μὴν ὥσπερ χειμάρρους ὁ πολὺς ἄκρατος ἐπικλύζων τὴν ψυχὴν τοτὲ μὲν βρίθουσαν εἰς ἀμαθίας ἔσχατον βυθὸν κατέρριψε , τοτὲ δὲ ὑπὸ τῆς σωτηρίου παιδείας ἐπικουφιζομένην καὶ ἐπελαφριζομένην οὐδὲν ἴσχυσε βλάψαι .
οἱ δὲ τὸ μέγεθος τῆς περὶ τὸ πάθος ὑπερβολῆς οὐ κατανοήσαντες , οἶμαι , τοῦ σοφοῦ μετεωροπολοῦντα αὐτὸν ὥσπερ οἱ τὰ πτηνὰ θηρῶντες ἐπὶ γῆν ἀπ  οὐρανοῦ κατεβίβασαν , ἵν εἰς τὰς ὁμοίας κῆρας ἀγάγωσιν , οὐδ  ὁρῶντες ἀρετῆς εἰς ὕψος ἔφασαν , ὅτι χρησάμενος οἴνω πλείονι τοῦ μετρίου πάντως ἀκράτωρ αὐτὸς ἑαυτοῦ γενόμενος διαμαρτήσεται καὶ οὐ χεῖρας μόνον ὑπ ἀσθενείας οἷα τῶν ἀθλητῶν οἱ νενικημένοι καθείς , ἀλλὰ καὶ αὐχένα καὶ κεφαλὴν παραβαλὼν καὶ ὀκλάσας καὶ ὅλον τὸ σῶμα κατασυρεὶς ἀναπεσεῖται 0 .
τοῦτο μέντοι προμαθὼν οὐκ ἄν ποτε ἀξιώσειεν ἑκὼν εἰς πολυοινίας ἀγῶνα ἐλθεῖν , εἰ μὴ μεγάλα εἴη τὰ διαφέροντα , σωτηρία πατρίδος ἢ τιμὴ γονέων ἢ τέκνων καὶ τῶν οἰκειοτάτων σωμάτων ἀσφάλεια ἢ συνόλως ἰδίων τε καὶ κοινῶν ἐπανόρθωσις πραγμάτων .
οὐ δὲ γὰρ θανάσιμον φάρμακον προσενέγκαιτο ἄν , εἰ μὴ πάνυ βιάζοιντο οἱ καιροὶ καθάπερ ἐκ πατρίδος μετανίστασθαι τοῦ βίου 0 ·
φάρμακον δέ , εἰ καὶ οὐ θανάτου , μανίας γοῦν ἄκρατον εἶναι αἴτιον συμβέβηκε 0 .
διὰ τί δ οὐχὶ καὶ μανίαν λεκτέον θάνατον , ᾧ τὸ κράτιστον ἀποθνῄσκει τῶν ἐν ἡμῖν , ὁ νοῦς ;
ἀλλά μοι δοκεῖ τις ἂν εἰκότως τὸν διακρίνοντα καὶ διαλύοντα ψυχήν τε καὶ σῶμα ὡς κουφότερον ἀντὶ βαρυτέρου τοῦ κατὰ τὴν ἔκστασιν , εἴ τις ἦν αἵρεσις , ἀνενδοιάστως ἑλέσθαι .
διὰ τοῦτο μέντοι καὶ τὸν εὑρετὴν τῆς περὶ τὸν οἶνον ἐργασίας μαινόλην ἐκάλεσαν οἱ πρῶτοι καὶ τὰς ἐξ αὐτοῦ κατασχέτους γενομένας βάκχας μαινάδας , ἐπεὶ μανίας καὶ παραφροσύνης αἴτιος τοῖς ἀπλήστως ἐμφορουμένοις ὁ οἶνος 0 .
τὰ μὲν οὖν ὡσανεὶ προοίμια τῆς σκέψεως τοιαῦτά ἐστι , τὸν δὲ περὶ αὐτῆς λόγον ἤδη περαίνωμεν διπλοῦν ὡς εἰκὸς ὄντα , τὸν μὲν ὅτι ὁ σοφὸς μεθυσθήσεται κατασκευάζοντα , τὸν δὲ τ οὐναντίον ὅτι οὐ μεθυσθήσεται βεβαιούμενον 0 .
τοῦ δὲ προτέρου τὰς πίστεις ἁρμόττον λέγειν πρότερον , ποιησαμένους ἐνθένδε τὴν ἀρχήν 0 ·
τῶν πραγμάτων τὰ μὲν ὁμώνυμα , τὰ δὲ συνώνυμα εἶναι συμβέβηκεν 0 .
ὁμωνυμία δὲ καὶ συνωνυμία τ ἀναντία ὁμολογεῖται , ὅτι ὁμωνυμία μὲν κατὰ πολλῶν ὑποκειμένων ἓν ὄνομα , συνωνυμία δὲ καθ ἑνὸς ὑποκειμένου πολλά 0 1 2 .
ἡ κυνὸς φωνὴ πάντως ὁμώνυμος ἐμφερομένων πλειόνων ἀνομοίων , ἃ δι  αὐτῆς σημαίνεται 0 ·
τό τε γὰρ χερσαῖον ὑλακτικὸν ζῷον κύων καὶ θὴρ ὁ θαλάττιος καὶ ὁ οὐράνιος ἀστήρ , ὃν ὀπωρινὸν οἱ ποιηταὶ καλοῦσιν , ὅτι τῆς ὀπώρας ἄρτι ἡβώσης ἐπιτέλλει τοῦ τελεσφορηθῆναί τε χάριν αὐτὴν καὶ πεπανθῆναι , καὶ προσέτι ὁ ἀπὸ τῆς κυνικῆς αἱρέσεως ὁρμηθεὶς φιλόσοφος , Ἀρίστιππος καὶ Διογένης καὶ ἄλλων οἳ τὰ αὐτὰ ἐπιτηδεύειν ἠξίωσαν ἀπερίληπτος ἀριθμὸς ἀνθρώπων 0 .
ἄλλαι δ εἰσὶ προσρήσεις διάφοροι κατὰ σημαινομένου ἑνὸς ὡς ἰός , ὀϊστός , βέλος  τὸ γὰρ διὰ τῆς τόξου νευρᾶς ἐπὶ τὸν σκοπὸν ἀφιέμενον πάντα ταῦτα λέγεται  0 ·
καὶ πάλιν εἰρεσία , κώπη , πλάτη , τὸ πρὸς πλοῦν ἰσοδυναμοῦν ἱστίοις 0 ·
ὁπότε γὰρ μὴ δύναιτο χρῆσθαι ναῦς κατὰ νηνεμίας ἢ ἀντιπνοίας ἱστίοις , πρόσκωποι καθίσαντες οἷς ἐπιμελὲς καὶ οἷα ταρσοὺς ἑκατέρωθεν ἀποτείναντες ὑπόπτερον αὐτὴν φέρεσθαι βιάζονται , ἡ δὲ ἐξαιρομένη πρὸς ὕψος , ἐπιτρέχουσα τοῖς κύμασι μᾶλλον ἢ ἐντέμνουσα ταῦτα , τροχάζουσα ταχυναυτεῖ καὶ ναυλοχωτάτοις ὑποδρόμοις ἐνορμίζεται 0 .
καὶ μὴν πάλιν σκίπων , βακτηρία , ῥάβδος ἑνὸς ὑποκειμένου διάφοροι κλήσεις , ᾧ τύπτειν καὶ ἀκραδάντως σκηρίπτεσθαι καὶ ἐπερείδεσθαι καὶ ἄλλα πλείω ποιεῖν ἔνεστι 0 .
ταῦτα δ οὐ μακρολογοῦντες ὅλως εἴπομεν , ἀλλ ὑπὲρ τοῦ σαφέστερον γνῶναι τὸ ζητούμενον .
τὸν ἄκρατον ὥσπερ οἶνον , οὕτως καὶ μέθυ οἱ παλαιοὶ ἐκάλουν 0 ·
πολλαχοῦ γοῦν τῆς ποιήσεώς ἐστι τουτὶ τ οὔνομα ἐμφερόμενον , ὥστ εἰ τὰ συνωνυμοῦντα καθ ἑνὸς ὑποκειμένου λέγεται , οἶνος καὶ μέθυ , καὶ τὰ ἀπὸ τούτων οὐδὲν ὅτι μὴ φωναῖς διοίσει μόνον , τό τε οἰνοῦσθαι καὶ τὸ μεθύειν  ἕν  0 ·
ἑκάτερον δὲ πλείονος οἴνου χρῆσιν ἐμφαίνει , ἣν πολλῶν ἕνεκα αἰτιῶν οὐκ ἂν ἀποστρέφοιτο ὁ σπουδαῖος .
εἰ δὲ οἰνωθήσεται , καὶ μεθυσθήσεται , χεῖρον οὐδὲν ἐκ τῆς μέθης διατεθείς , ἀλλὰ τ αὐτὸν ὅπερ καὶ  ὁ  ἐκ ψιλῆς τῆς οἰνώσεως παθών 0 .
μία μὲν ἀπόδειξις περὶ τοῦ τὸν σοφὸν μεθυσθῆναι λέλεκται , δευτέρα δ ἐστὶ τοιαύτη ·
σχεδὸν οἱ νῦν ἄνθρωποι τοῖς προτέροις ἔξω μέρους βραχέος οὐδὲν ὁμοιότροπον ζηλοῦν ἀξιοῦσιν , ἀλλὰ καὶ ἐν λόγοις καὶ ἐν ἔργοις τὸ μὴ συνῳδὸν καὶ διαφωνοῦν ἐπιδείκνυνται ·
τοὺς μὲν γὰρ λόγους ὑγιαίνοντας καὶ ἐρρωμένους εἰς πάθος ἀνήκεστον καὶ φθορὰν περιήγαγον ἀντὶ σφριγώσης καὶ ἀθλητικῆς ὄντως εὐεξίας οὐδὲν ὅτι μὴ νοσοῦν κατασκευάσαντες καὶ τὸν πλήρη καὶ ναστόν , ὡς ἔφη τις , ὑπ εὐτονίας ὄγκον εἰς παρὰ φύσιν οἰδούσης καχεξίας ἀγαγόντες καὶ κενῷ φυσήματι μόνον ἐπαίροντες , ὃ δι ἔνδειαν τῆς συνεχούσης δυνάμεως , ὅταν μάλιστα περιταθῇ , ῥήγνυται .
τὰς δὲ πράξεις ἐπαινέσεως καὶ σπουδῆς ἀξίας καὶ αὐτάς , ὡς ἔπος εἰπεῖν , ἄρρενας ἐξεθήλυναν αἰσχρὰς ἀντὶ καλῶν ἐργαζόμενοι , ὡς ὀλίγους εἶναι παντάπασιν ἑκατέροις , ἔργοις τε καὶ λόγοις , ἀρχαιοτρόπου ζηλώσεως ἐρῶντας .
τοιγαροῦν ἐπ ἐκείνων ποιηταὶ καὶ λογογράφοι καὶ ὅσοι περὶ τὰ ἄλλα μουσικῆς ἐσπούδαζον ἤνθουν , οὐ τὰς ἀκοὰς διὰ τῆς ἐν ῥυθμοῖς φωνῆς ἀφηδύνοντές τε καὶ θρύπτοντες , ἀλλὰ εἴ τι τῆς διανοίας κατεαγὸς καὶ κεκλασμένον ἐγείροντες καὶ ὅσον ἐμμελὲς αὐτῆς ἁρμοζόμενοι φύσεως καὶ ἀρετῆς ὀργάνοις 0 ·
ἐφ  ἡμῶν δὲ ὀψαρτυταὶ καὶ σιτοπόνοι καὶ ὅσοι τῆς ἐν βαφικῇ καὶ μυρεψικῇ τεχνῖται περιεργίας , ἀεί τι καινὸν χρῶμα ἢ σχῆμα ἢ ἀτμὸν ἢ χυλὸν ἐπιτειχίζοντες ταῖς αἰσθήσεσιν , ὅπως τὸν ἡγεμόνα πορθήσωσι νοῦν 0 .
τίνος δὴ χάριν τούτων ἐμνήσθην ;
ἵν ἐπιδείξω , ὅτι καὶ τὸν ἄκρατον οὐχ ὁμοίως οἱ νῦν τοῖς πάλαι προσφέρονται .
νῦν μὲν γὰρ ἄχρι τοῦ σῶμα καὶ ψυχὴν παρεθῆναι πίνουσιν ἀθρόως καὶ ἀπνευστί , χαίνοντες ἔτι καὶ προσεπιφέρειν τοῖς οἰνοχοουμένοις κελεύοντες , κ ἂν διαμέλλωσιν ἀγανακτοῦντες , ὅτι τὸν θερμὸν λεγόμενον παρ αὐτοῖς πότον παραψύχουσι , καὶ τὸ παράκομμα τῶν γυμνικῶν , τὸν παροίνιον ἀγῶνα , πρὸς τοὺς συνόντας ἐπιδείκνυνται , ἐν ᾧ μεγάλα καὶ καλὰ ἀλλήλους ἀντιδρῶσιν , ὦτα καὶ ῥῖνας καὶ χειρῶν ἄκρους δακτύλους καὶ ὁποῖα δ ἂν τύχῃ μέρη τοῦ σώματος ἀπεσθίοντες .
ταῦτ  ἐστὶ τῆς ἡβώσης καὶ νεωτέρας καὶ ἄρτι ἀκμαζούσης ἆθλα , ὡς ἔοικεν , εὐφροσύνης , τῆς δὲ ἀρχαίας καὶ πρεσβυτέρας τ ἀναντία ·
πάσης γὰρ καλῆς πράξεως ἀφ ἱερῶν τελείων οἱ πρότεροι κατήρχοντο , νομίζοντες μάλιστα οὕτως αἴσιον ἀποβήσεσθαι τὸ τέλος αὐτοῖς , καὶ πρὶν εὔξασθαί τε καὶ θῦσαι , καὶ εἰ σφόδρα τοῦ πράττειν ἐπέσπευδον οἱ καιροί , πάντως ἀνέμενον οὐκ ἀεὶ τὸ ταχὺ τοῦ βραδέος ἡγούμενοι κρεῖττον ·
οὐ προμηθὲς μὲν γὰρ τάχος βλαβερόν , βραδυτὴς δὲ μετ εὐελπιστίας ὠφέλιμον 0 1 .
εἰδότες οὖν , ὅτι καὶ ἡ τοῦ οἴνου ἀπόλαυσίς τε καὶ χρῆσις δεῖται πολλῆς ἐπιμελείας , οὔ τε ἄδην οὔ τε ἀεὶ προσεφέροντο τὸν ἄκρατον , ἀλλ ἔν τε κόσμῳ καὶ καιρῷ προσήκοντι .
πρότερον γὰρ εὐξάμενοι καὶ θυσίας ἀναγαγόντες καὶ ἱλασάμενοι τὸ θεῖον , σώματα καὶ ψυχὰς καθηράμενοι , τὰ μὲν λουτροῖς , τὰ δὲ νόμων καὶ παιδείας ὀρθῆς ῥεύμασι , φαιδροὶ καὶ γεγηθότες πρὸς ἀνειμένην δίαιταν ἐτρέποντο , μη δὲ οἴκαδε πολλάκις ἀφικόμενοι , ἀλλ  ἐν οἷς ἔθυσαν ἱεροῖς διατελοῦντες , ἵνα καὶ τῶν θυσιῶν μεμνημένοι καὶ τὸν τόπον αἰδούμενοι ἱεροπρεπεστάτην ὡς ἀληθῶς ἄγωσιν εὐωχίαν , μή τε λόγῳ μή τε ἔργῳ διαμαρτάνοντες .
ἀπὸ τούτου γέ τοί φασι τὸ μεθύειν ὠνομάσθαι , ὅτι μετὰ τὸ θύειν ἔθος ἦν τοῖς πρότερον οἰνοῦσθαι .
τίσι δὴ μᾶλλον οἰκεῖος ἂν εἴη τῆς τοῦ ἀκράτου χρήσεως ὁ λεχθεὶς τρόπος ἢ σοφοῖς ἀνδράσιν , οἷς καὶ τὸ πρὸ τῆς μέθης ἔργον ἁρμόττει τὸ θύειν 0 ;
σχεδὸν γὰρ οὐ δὲ εἷς τῶν φαύλων πρὸς ἀλήθειαν ἱερουργεῖ , κ ἂν ἐνδελεχεῖς μυρίους βόας ἀνὰ πᾶσαν ἡμέραν ἀνάγῃ ·
τὸ γὰρ ἀναγκαιότατον ἱερεῖον αὐτῷ λελώβηται , ὁ νοῦς , λώβας δὲ οὐ θέμις βωμῶν προσάψασθαι 0 .
δεύτερος μὲν δὴ λόγος οὗτος εἴρηται , δεικνὺς ὅτι οὐκ ἀλλότριον σπουδαίου τὸ μεθύειν , τρίτος δ ἐστὶν ἀπὸ διαφερούσης τῆς πρὸς τὴν ἐτυμολογίαν πιθανότητος ἠρτημένος 0 ·
τὴν γὰρ μέθην οὐ μόνον , ἐπειδὴ μετὰ θυσίας ἐπιτελεῖται , νομίζουσί τινες εἰρῆσθαι , ἀλλ ὅτι καὶ μεθέσεως ψυχῆς αἰτία γίγνεται .
μεθίεται δὲ ὁ μὲν τῶν ἀφρόνων λογισμὸς εἰς πλειόνων χύσιν ἁμαρτημάτων , ὁ δὲ τῶν ἐμφρόνων εἰς ἀνέσεως καὶ εὐθυμίας καὶ ἱλαρότητος ἀπόλαυσιν 0 ·
ἡδίων γὰρ αὐτὸς ἑαυτοῦ νήφοντος οἰνωθεὶς ὁ σοφὸς γίγνεται , ὥστε οὐ δ ἂν ταύτῃ διαμαρτάνοιμεν φάσκοντες ὅτι μεθυσθήσεται .
πρὸς δὲ τούτοις κ ἀκεῖνο λεκτέον , ὅτι οὐ σκυθρωπὸν καὶ αὐστηρὸν τὸ τῆς σοφίας εἶδος , ὑπὸ συννοίας καὶ κατηφείας ἐσταλμένον , ἀλλ ἔμπαλιν ἱλαρὸν καὶ γαληνίζον , μεστὸν γηθοσύνης καὶ χαρᾶς 0 ·
ὑφ ὧν πολλάκις προήχθη τις οὐκ ἀμούσως παῖξαί τι καὶ χαριεντίσασθαι , παιδιὰν μέντοι τῇ σεμνότητι καὶ σπουδῇ καθάπερ ἐν ἡρμοσμένῃ λύρᾳ φθόγγοις ἀντιφώνοις εἰς ἑνὸς μέλους κρᾶσιν συνηχοῦσαν 0 .
κατὰ γοῦν τὸν ἱερώτατον Μωυσῆν τέλος ἐστὶ σοφίας παιδιὰ καὶ γέλως , ἀλλ οὐχ ἃ τοῖς νηπίοις ἄνευ φρονήσεως πᾶσι μελετᾶται , ἀλλ  ἃ τοῖς ἤδη πολιοῖς οὐ χρόνῳ μόνον ἀλλὰ καὶ βουλαῖς ἀγαθαῖς γεγονόσιν 0 .
οὐχ ὁρᾷς ὅτι τὸν αὐτηκόου καὶ αὐτομαθοῦς καὶ αὐτουργοῦ τῆς ἐπιστήμης ἀρυσάμενον οὐ μετέχοντα γέλωτος , ἀλλ αὐτὸν γέλωτα εἶναί φησιν ;
οὗτός ἐστιν Ἰσαάκ , ὃς ἑρμηνεύεται γέλως , ᾧ παίζειν μετὰ τῆς ὑπομονῆς , ἣν Ῥεβέκκαν Ἑβραῖοι καλοῦσιν , ἁρμόττει .
τὴν δὲ | θείαν παιδιὰν τῆς ψυχῆς ἰδιώτῃ μὲν οὐ θέμις ἰδεῖν , βασιλεῖ δὲ ἔξεστιν , ᾧ πάμπολυν χρόνον παρῴκησεν , εἰ καὶ μὴ πάντ ἐνῴκησε τὸν αἰῶνα , σοφία 0 .
προσαγορεύεται οὗτος Ἀβιμέλεχ , ὃς διακύψας τῇ θυρίδι , τῷ διοιχθέντι καὶ φωσφόρῳ τῆς διανοίας ὄμματι , τὸν Ἰσαὰκ εἶδε παίζοντα μετὰ Ῥεβέκκας τῆς γυναικὸς αὐτοῦ  Gen .
τί γὰρ ἄλλο ἐμπρεπὲς ἔργον σοφῷ ἢ τὸ παίζειν καὶ γανοῦσθαι καὶ συνευφραίνεσθαι τῇ τῶν καλῶν ὑπομονῇ 0 1 ;
ἐξ ὧν ὅτι καὶ μεθυσθήσεται δῆλόν ἐστι τῆς μέθης ἠθοποιούσης καὶ ἄνεσιν καὶ ὠφέλειαν ἐργαζομένης ·
ὁ γὰρ ἄκρατος τὰ τῇ φύσει προσόντα ἐπιτείνειν καὶ σφοδρύνειν ἔοικεν εἴ τε καλὰ εἴ τε καὶ τὰ ἐναντία , καθάπερ καὶ πολλὰ τῶν ἄλλων 0 1 2 ·
ἐπεὶ καὶ χρήματα αἴτια μὲν ἀγαθῶν ἀγαθῷ , κακῷ δέ , ὡς ἔφη τις , κακῶν 0 1 ·
καὶ πάλιν δόξα τοῦ μὲν ἄφρονος τὴν κακίαν ἐπιφανεστέραν , τοῦ δὲ δικαίου τὴν ἀρετὴν εὐκλεεστέραν ἐπιφαίνει 0 .
οὕτως οὖν καὶ ὁ ἄκρατος ἀναχυθεὶς τὸν μὲν πάθεσι κεχρημένον ἐμπαθέστερον , τὸν δὲ εὐπαθείαις εὐμενέστερον καὶ ἵλεω μᾶλλον ἀπειργάσατο 0 .
τίς γε μὴν οὐκ οἶδεν , ὅτι δυεῖν ἐναντίων ἐπειδὰν θάτερον εἶδος ἐφαρμόζῃ πλείοσι , καὶ θάτερον ἐξ ἀνάγκης συμβήσεται ;
οἷον λευκοῦ καὶ μέλανος ἐναντίων ὄντων , εἰ τὸ λευκὸν ἀστείοις τε καὶ φαύλοις , καὶ τὸ μέλαν ἐξ ἴσου δήπουθεν ἀμφοτέροις , οὐχὶ μόνοις προσέσται τοῖς ἑτέροις 0 1 .
καὶ μὴν τό γε νήφειν καὶ τὸ μεθύειν ἐναντία , μετέχουσι δὲ τοῦ νήφειν , ὡς ὁ τῶν προτέρων λόγος , ἀγαθοί τε καὶ φαῦλοι 0 1 ·
ὥστε καὶ τὸ μεθύειν ἑκατέρῳ τῶν εἰδῶν ἐφαρμόττει .
μεθυσθήσεται τοιγάρτοι καὶ ὁ ἀστεῖος μηδὲν τῆς ἀρετῆς ἀποβαλών .
εἰ δ ὥσπερ ἐν δικαστηρίῳ μὴ μόνον ταῖς ἐντέχνοις ἀποδείξεσιν , ἀλλὰ καὶ ταῖς ἀτέχνοις λεγομέναις χρηστέον , ὧν μία ἐστὶν ἡ διὰ τῶν μαρτυριῶν , πολλοὺς καὶ εὐδοκίμους μαρτυροῦντας παρεξόμεθα παῖδας ἰατρῶν καὶ φιλοσόφων , οὐ λόγοις μόνον ἀλλὰ καὶ γράμμασι τὴν μαρτυρίαν σημαινομένους 0 .